त्रिपुरा एक प्राचीन हिन्दू राज्य था और 15 अक्टूबर 1949 को भारत संघ में विलय से पहले 1300 वर्षों तक यहाँ महाराजा शासन करते थेI राज्यों का पुनर्गठन होने पर 01 सितम्बर 1956 को त्रिपुरा को केंद्र शासित प्रदेश बनाया गयाI 21 जनवरी 1972 को इसे पूर्ण राज्य का दर्जा दिया गयाI लगभग 18 आदिवासी समूह त्रिपुरा के समाज को वैविध्य्पूर्ण बनाते हैं, जिनमें प्रमुख हैं- त्रिपुरी, रियड; नोआतिया, जमातिया, चकमा, हालाम, मग, कुकी, गारो, लुशाई इत्यादि। इस प्रदेश के पास उन्नत सांस्कृतिक विरासत, समृद्ध परंपरा, लोक उत्सव और लोकरंगों का अद्धितीय भंडार है। बंगला और काकबराक इस प्रदेश की प्रमुख भाषाएं है। हिंदी भी व्यापक रूप से यहाँ बोली जाती हैI इसका क्षेत्रफल 10486.00 वर्ग किलोमीटर तथा कुल जनसंख्या 3,671,032 है, जिनमें 1,871,867 पुरुष एवं 1,799,165 महिला हैंI जनसंख्या का घनत्व 350 प्रति वर्ग किलोमीटर और लिंग अनुपात ( प्रति 1000 पुरुषों पर महिलाओं की संख्या) 961 हैI त्रिपुरा में साक्षरता 87.75 प्रतिशत हैI राज्य के प्रमुख शहर अगरतला, अमरपुर, अम्बासा, धर्मनगर, आनंदनगर, बेलोनिया, कैलाशहर, उदयपुर, विशालगढ इत्यादि हैI